Foto.- Exposició col·lectiva al Casal Pere Quart
2023-10-05 - 2023-11-11

Tardor a la Vall de Baztán
2023-10-15 08:00 - 2023-10-20 17:00 (Europe/Madrid)

Cafès Científics.- Els mamífers del Vallès
2023-10-17 19:00 - 20:30
Els mamífers del Vallès, a càrrec de Quel Vilalta, biòleg.
Organitza: ADENC, Associació per la Defensa de l’Estudi de la Natura a Catalunya
Aquest estiu del 2022 un grup de joves biòlegs i ambientòlegs voluntaris de l’ADENC van participar a la creació d’un Atles de mamífers de Catalunya, fent el mostreig al Vallès. Voleu conèixer els resultats que en van obtenir?

Quel Vilalta és biòleg i membre del grup de mamífers de l’ADENC.

Les excursions del dimecres.- Els Bufadors de Beví des de Montesquiu
2023-10-18
Distància: 14 km
Desnivell:+/- 600 m
Comarca: Osona
Itinerari: La serra de Bufadors es troba situada en una zona de mitja muntanya, envoltada per boscos caducifolis, entre els municipis de Ripoll i Santa Maria de Besora, al límit de les comarques d’Osona i el Ripollès. La seva principal singularitat són els bufadors, uns avencs formats per l’esfondrament de roques que en dies amb important gradient de temperatura sembla que bufin, d’aquí ve el nom de Bufadors.
L’excursió que us proposem comença al castell de Montesquiu i ens conduirà fins als Bufadors de Beví passant per les Planeses, el torrent de les Dous i la petita ermita de Sant Moí. Durant el recorregut gaudirem del cromatisme de colors de tardor dels boscos del Parc del Castell de Montesquiu, de les rouredes, les pinedes de pi roig de les obagues i les fagedes dels racons més ombrívols i humits.
Inscriu-te ara!

Vídeo.- Premis Miquel Fàbregues de reportatges i documentals
2023-10-18 19:00 - 21:00
3a sessió. Projeccions:
ALBÀNIA. ALPS DINÀRICS i CIMS BALCÀNICS (M) 24 min d’ Àngel Artigas – UES
KERALA (V) 17 min de Joaquim Clos – Barcelona
L’HERMITAGE (C) 12 min Isabel Hernández – UES
OCCITÀNIA(DELS CÀTARS AL CANAL) (C) 25m de Ramon Font – Castelldefels

BTT.- Ardèvol (Alta Segarra)
2023-10-19
RECORREGUT PER L’ALTA SEGARRA
36km – desnivell: 650 m
Dificultat: Mitjana.
Hora i punt de trobada: A les 8:30 h. a Ardèvol (Can Bosch)
És obligatori portar casc, càmera de recanvi, manxa i eines bàsiques.
Cal estar federat/ada o tramitar una assegurança temporal de dia (4,5€)
Socis/es: 17€ // soci@web -no socis/es: 22€ (amb dinar)
Socis/es: 2€ // soci@web – no socis/es: 7€ (sense dinar)
El preu inclou el dinar,beguda i cafè a l’esmorzar
Inscripcions fins el dilluns 16 d’octubre
Reunió informativa: dilluns 16 d’octubre a les 20h a la UES.
Places limitades a 14 persones
Més info: btt@ues.cat

Cultura.- Castell de Cardona
2023-10-21 08:00 - 17:00
Visita: Comencem a trobar vestigis de l’imponent castell de Cardona al voltant de l’any 880. Durant l’edat mitjana va ser la residència dels senyors de Cardona. Segles i segles d’història
s’amaguen dins d’aquesta fortalesa inexpugnable en què hi ha, també, l’excepcional col·legiata de Sant Vicenç, joia del romànic llombard català. Reviurem setges, batalles, traïcions i cruels
empresonaments, i descobrirem per què els senyors de Cardona eren anomenats els Reis sense Corona.
Caminada: La ruta serà un recorregut de 2.30 / 3 h i de 7 km, amb 290 m de desnivell positiu i 200 m de negatiu. Ens permetrà conèixer la vall Salina. Començarem al Parc de la Muntanya de
Sal (on ens deixarà l’autocar) i, per corriols i camins enmig del bosc, visitarem el mirador de la Bòfia de la Sal Roja i caminarem per antigues feixes.
Esmorzar: Abans d’arribar a Cardona pararem a un bar de la carretera.
Dinar optatiu:Restaurant La Bauma . Menú tancat a triar quan es faci la inscripció. Tindrem un xarrupet de ratafia, gentilesa de Ratafia Bosch!
Horari: Sortida a les 7 h de la plaça de les Dones del Tèxtil, tornada a les 19 h aproximadament
Inscripcions del 9 al 18 d’octubre
Important: Recordeu que per participar a les activitats cal estar federat o fer l’assegurança al moment de la inscripció.
És recomanable portar bastons, calçat adequat i estar alerta de la meteorologia, per tal de no tenir sorpreses.

Famílies.- Sortida a buscar rastres d'animals ANUL·LADA
2023-10-22
Us heu preguntat mai quan aneu per la muntanya de qui és la ploma que heu trobat, qui ha deixat aquesta petjada la nit abans, quin animal fa aquest tipus de deposicions…. veniu amb nosaltres a aquesta sortida on un educador ambiental ens ensenyarà i ajudarà a reconèixer els diferents tipus de rastres que deixen els animals a la natura (petjades, nius, banyes, rastres de menjar, pèl, excrements, plomes…) i amb una mica de sort…. en podrem trobar!
Lloc de sortida: Plaça de les dones del tèxtil
Hora: 8h
Preu:

Famílies amb un membre soci: 22€/persona
No socis: 27€
Nens no socis menors de 7 anys: 22€.

Places limitades, oberta a tothom
INSCRIU-TE ARA!

Orientació.- Segona rogaine del Vallès. Lliga esprint. Organitza UES
2023-10-22
El proper 22 d’octubre organitzem la segona Rogaine del Vallès en terrenys dels municipis de Terrassa i Matadepera.
Podeu escollir entre dues curses:

4 hores (temps màxim): Cursa per a esportistes ja iniciats en aquest tipus de competicions, que serà puntuable per la Lliga Catalana d’Esprint Rogaine (LCER).
2 hores (temps màxim): Cursa Popular pensada per famílies i per tothom que es vulgui iniciar en el món del Rogaine o que vulgui gaudir d’aquest esport d’una forma més lúdica.

Què és una Rogaine?
La Rogaine és una modalitat esportiva de les curses d’orientació en què els participants han de desplaçar-se a peu, amb l’objectiu d’aconseguir la màxima puntuació passant pels controls en un temps determinat i seguint un ordre lliure.
Els participants disposen d’un mapa on hi ha impresos tots els controls amb una numeració. Cada control té una puntuació diferent que ve determinada per la desena del seu número. Per exemple, la fita número 35, valdrà 3 punts, i la fita 90 en valdrà 9.
Els equips han d’aconseguir la màxima puntuació passant pels controls en un temps màxim de 4 o 2 hores, segons la modalitat escollida. Arribar amb retard es penalitza amb pèrdua de punts.
No hi ha recorreguts establerts, per tant, cada equip decideix l’ordre de pas pels controls.
Cada control es marca sobre el terreny amb una fita d’orientació que consisteix en un prisma triangular de 30 x 30 cm, de colors taronja i blanc.

CONSULTEU TOTA LA INFORMACIÓ DE LA CURSA
INSCRIPCIONS OBERTES

Natura.- La muntanya del marquès (III)
2023-10-22 08:00 - 15:00
Tercera part de la trilogia sentmenatenca
La descoberta del Vallès profund, harmònic i arrelat a les entranyes de la història. Natura i arqueologia en una agradable ruta matinal entre boscos i camps, esquitxada de fonts. Des de Can Vinyals, de Sentmenat, pujarem al puig de la Creu (668 m), magnífica talaia del Vallès, i tornarem per la font del Gurri, la històrica masia de Can Montllor de Dalt i el dolmen de Serra Cavallera.

Excursions de tot el dia per a la Gent Gran.- Les Costes Males. Santa Eulàlia de Riuprimer
2023-10-24, 2023-10-26
Itinerari: Amb sortida al Poblet de Santa Eulàlia i tot visitant l’església de Sant Martí de Sentfores documentada des de l’any 930, ens aproparem a la joia geològica dels Esbornacs (o Costes Males), una formació margosa que, per efectes de l’erosió, configura un paisatge peculiar i que destaca
pel seu color grisenc i la presencia de fòssils invertebrats marins.
Distància: 7,00 km
Desnivell: +178m

Xerrades obertes sobre temes de muntanya.- “La ruta por 2+1 faros de Guipuzkoa”.
2023-10-24 19:00 - 21:00
A càrrec de José Antonio Villafranca Cabezón i Iñaki García Arnáez (Asociación Cultural Amigos de los Faros de Euskadi – Euskadiko Itsasargien Lagunak Kultura Elkartea).
Aquesta etapa del GR “Talaia ibilbidea”, travessa les antigues talaies de vigilància dels baleners; d’aquí el nom del recorregut. En aquest GR que es fa mirant al mar, podem contemplar els fars de Senokozulua, La Plata i Santa Clara, així com també diverses platges, cales, poblets i barris. En resum, ofereix una immillorable oportunitat de conèixer la natura i cultura de Guipuzkoa.

Vídeo.- Premis Miquel Fàbregues de reportatges i documentals
2023-10-25 19:00 - 21:00
4a sessió. Projeccions:
VOLVER (S) 17 min de Borja Larrondo i Diego Sánchez – Madrid
CÓCEGAS NA TERRA (C) 16 min de Maria Joao Sousa – Portugal
NOSTÀLGIA A LA ITALIANA (FC ) 25 min de Ramon Font – Castelldefels
PENÍNSULA DE VARENGER (M) 20 min de Francesc Monsonís – Barcelona

Natura.- Xerrada: Plantes remeieres i aromàtiques
2023-10-26 19:30 - 20:30
Xerrada sobre plantes remeieres i aromàtiques: la riquesa de la família de les labiades.
A càrrec d’Àngel Manuel Hernàndez Cardona, botànic.
La família de les labiades és integrada per aproximadament 5.500 espècies, disperses per tot el món, però escasses a les regions tropicals i abundants als països temperats de l’hemisferi nord.
Moltes plantes d’aquesta família, ben representada a Sant Llorenç del Munt i l’Obac, són remeieres o condimentàries: farigola, romaní, sajolida, alfàbega, orenga, sàlvia, menta, espígol, tarongina, poniol, nepta, rementerola, betònica, etc
Des del punt de vista botànic, resumiríem la família de les labiades o lamiàcies dient que és integrada per plantes arbustives i herbàcies, sovint aromàtiques. Les tiges solen ser tetràgones, és a dir, de secció quadrangular. Les fulles són oposades, normalment simples. Les flors són hermafrodites, zigomorfes (de simetria bilateral) i pentàmeres pel que respecta al periant. La corol·la és gamopètala (tota d’una peça, formada per la unió dels pètals) i bilabiada, caràcter aquest que defineix i caracteritza la família. L’androceu gairebé sempre consta de 4 estams. El gineceu és súper (està per damunt de les altres peces florals) i bicarpel·lar. Les inflorescències són cimes aplegades en verticil·lastres. Els fruits són constituïts per 4 núcules.

Acte d’inauguració del curs 2023-2024
2023-10-27 19:30 - 21:00
Lliurament de medalles als socis que compleixen 25, 50 i 75 anys com a socis de la UES.
Presentació del projecte UES inclusiva.
Obertura i tancament de l’acte amb La Carena
A 2/4 de 8 del vespre, a la sala d’actes.

Muntanya.- Circular serra de Busa. Solsonès
2023-10-28
Sortida des de la Creu de Busa, per la carretera de Coll d’Arques. Ens aproparem al mirador sobre els cingles de la Creu i anirem cap al cim de la Guàrdia, on hi ha un vèrtex geodèsic. Seguirem en direcció nord fins el mirador del Capolat, el Capolatell i la presó del mateix nom. Per la carena, ens dirigirem cap al cim de la Llebre, cim del Cogul, grau de les Collades i Cavall Bernat. Girarem al sud i a l’oest, camí de la vall d’Ora, Font de Reguerets, canal de l’Escala, mirador de la Bartolina i seguirem per la cinglera passant per Ca l’Artiller, per tornar al punt de sortida.
Nivell de dificultat: Mitjana**
Distància: 16,5 km >> Desnivell: +/-1.000 m >> Temps efectiu aproximat: 7 hores.
Sortida en cotxes particulars. Trobada a les 6:30 h. Aparcament del Parc Catalunya, davant del Club de Tenis.
Material: Calçat i roba adequada.
Preu: Socis/es: 20€ >> soci@web i no socis/es: 26€.
Cal estar federat/ada o bé tramitar assegurança temporal obligatòria (4,5€/dia).
Inscripcions del 16 al 26 d’octubre a ues.cat, app o presencialment a secretaria.
Reunió informativa: Dijous 26 d’octubre a les 19:30 h a la UES.

Marxa Nòrdica.- Vistes als Cingles de Malanyeu
2023-10-28
Distància: 12,20 km i +/- 670 m de desnivell. Índex IBP: 101
Nivell avançat: cal tenir bona tècnica/forma
Recorregut circular desde Malanyeu, a la part occidental de la serra del Catllaràs, des d’on gaudirem d’espectaculars vistes als seus cingles, la serra d’Ensija i el Pedraforca, i també del parc natural del Cadí-Moixeró, tot passant per roques foradades, majestuoses fagedes, prats idil·lics, mentre caminem immersos en un entorn que no deixarà indiferents els nostres sentits.
Sortida a les 7 del matí, a la plaça de les Dones del Tèxtil.
Sortida en cotxes particulars. Tot el dia

Venir esmorzats de casa i portar alguna cosa de menjar a més a més del dinar.
Portar aigua abundant (les fonts poden estar seques)
Dur un bon calçat, motxilla i roba adequada a les condicions climatològiques

Activitat oberta a tothom que practica Marxa Nòrdica.
Cal tenir la modalitat A de la llicència federativa de la FEEC o bé tramitar assegurança temporal de dia (4,50€)
Inscripcions obertes

Escola de Muntanya.- Curs d'iniciació a l'escalada
2023-10-28 - 2023-10-29
Curs d’iniciació a l’escalada en roca de dos dies de durada. A càrrec de Ferran Martínez, director tècnic de l’Escola de Muntanya de la UES i de Cara Norte.
Objectiu de curs: Adquirir els coneixements i una formació sòlida que proporcioni la màxima seguretat a l’escalada. Combinarem formació teòrica amb classes pràctiques reals en roca natural a la muntanya.
Hores formatives: 16 hores de formació
Nivell de dificultat: És una activitat adreçada a aquells i aquelles que volen iniciar-se en l’escalda en roca. No cal experiència en escalada. Tot i així, el curs també és adient per a aquelles persones que han realitzat escalada en roca prèviament però volen formar-se correctament o necessiten reciclar-ne els coneixements. Com a requisit prèvis no cal comptar amb unes condicions físiques excepcionals. Tot tipus de persona activa que no pateixi limitacions, malalties o lesions que impedeixin, desaconsellin o suposin un problema per practicar aquest esport són aptes per realitzar l’activitat.
Pel que fa a l’equip i el material no necessites res, només en funció del teu número de calçat i de la disponibilitat de l’estoc pot ser necessari que disposis d’un parell de peus de gat
Localització: Montserrat i/o Garraf
El desplaçament fins al punt de realització del curs anirà a càrrec de cada participant en l’activitat.
Cal estar federat/ada (modalitat C) o bé tramitar assegurança temporal per els dos dies (no inclòs en el preu).
SOCI@WEB I NO SOCI: 163€
SOCI: 125€
JOVES*: 153€ (SOCI@WEB I NO SOCIS) 115€ (SOCIS)
*Fins els 35 anys.

Natura.-Un gegant de mil anys
2023-10-28 08:00 - 15:00
La torre de Vallferosa i la riera de Llanera, a la vall del riu Llobregós
Ruta naturalística per la riera de Llanera fins a la imponent torre de Vallferosa, un gegant de mil anys, la torre medieval més interessant i extraordinària de Catalunya. El paisatge abrupte i muntanyenc de la vall del riu Llobregós, en el pas estratègic cap al Solsonès.
Visita de l’agrobotiga i Centre d’Interpretació de la Segarra Sikarra Nostra, on podrem adquirir productes agroalimentaris artesanals de proximitat. Amb la col·laboració de Daniel Espejo i Esther Misut, de Sikarra Nostra, i de Josep Mercadé, d’Art Sant Guim Vell.

Natura.-Corb i Colltort esguardant els volcans
2023-11-04
La zona volcànica de la Garrotxa a vista de Corb
Al bell mig de la tardor i l’esplendor de les fagedes, farem un recorregut pel Parc Natural de la Zona Volcànica de la Garrotxa, a la serra del Corb i castell de Colltort, per a aprofundir en els coneixements de la vulcanologia d’aquest indret, diuen que ben adormit des de fa milers d’anys… Un veritable goig per als amants de la natura.
Amb la col·laboració de l’associació Sant Quirze Natura.

Senders.- GR 210 ruta del Ter: de Cervià de Ter a Verges
2023-11-04
Itinerari: Cervià de Ter, bosc de pollancres, passera de Sobrànigues, Esglèsia de Sant Llorenç de les Arenes, Presa de Colomers, Jafre, antic molí fariner, rec del molí i Verges.
Distància: 18,36 km i + 48 / 69 de desnivell
Hora i lloc de sortida en autocar: 07:00 h davant l Hotel Sabadell
Es recomana portar: aigua, esmorzar, dinar, 2 bastons i roba adient

Orientació.- Participació al TIC de Barcelona. Organitza COC
2023-11-04

Marxa Nòrdica.- Curs d'iniciació a la Marxa Nòrdica
2023-11-04
Què és la Marxa Nòrdica o Nordic Walking ?
És un concepte de moviment beneficiós per tot el cos, és agradable, molt més efectiu que només caminar, actua de forma suau però eficaç, tot tonificant els músculs, millorant la força muscular i activant el sistema cardiovascular, alhora que exerceix un efecte directe, en la coordinació i la mobilitat articular.
Dissabte, 4 de novembre : Història i material; Beneficis de la Marxa Nòrdica; Tècnica ALFA 247 i Tècnica INWA de salut. Pràctica al Parc Catalunya
Lloc de trobada: de 2/4 de 10 del matí a l’Observatori del Parc Catalunya.
Diumenge, 5 de novembre: Classe pràctica: Sortida matinal pel rodal de Sabadell on posarem en pràctica els coneixements adquirits el dissabte
Cal portar roba còmoda i aigua. Els bastons els posa la UES
Inscripcions secretaria, app i web fins el dijous 2 de novembre

Taller formatiu: Marxa Nòrdica inclusiva per a persones amb diversitat funcional
2023-11-04 09:00 - 17:00
Lloc de la pràctica : Bosc i masia de Can Deu (Sabadell, Barcelona),
Teoria ( aula en la masia ) i Pràctica ( bosc)
Horari: 9h a 17h
**** Dinar es disposarà de 1h 30’ ( Cadascú es pot portar el dinar o bé ’’ pot apropar-se algun bar/restaurant proper , que caldrà desplaçar-se amb vehicle propi).
Taller adreçat a instructors/es de marxa nòrdica i a qualsevol persona interessada en l’àmbit inclusiu.
Participants: màxim 12 participants
Formadora : Leonor Valero Omedes ( instructora en marxa nòrdica/ experiència en l’àmbit educatiu i esportiu inclusiu). Amb la col.laboració de Dolors Muñoz López (instructora de marxa nòrdica i experiència
amb persones amb discapacitat visual ).
Continguts:
– Breu història de la marxa nòrdica.
– Termes: Activitat inclusiva – activitat adaptada.
– Tècnica i recursos diversos per la pràctica de la marxa nòrdica inclusiva.
– Aspectes importants per atendre les necessitats de les persones amb diferents discapacitats.
– Organització i dinàmica de l’activitat inclusiva.
Objectius:
– Conèixer aspectes importants ( físic, emocional, pedagògic, psicològic…) per a atendre les persones amb discapacitats en una activitat esportiva inclusiva.
– Conèixer el procés d’aprenentatge de la tècnica de marxa nòrdica per a les persones amb discapacitat.
– Aprendre a dinamitzar una activitat inclusiva de marxa nòrdica en la que participen persones amb discapacitat , afavorint en la mesura que es pugui l’autonomia personal de tots els participants.
Material:
– Bastons de marxa nòrdica ( en cas de no tenir-ne cal comunicar-ho en el moment de fer la inscripció).
– Calçat esportiu ( no bota)
– Roba còmode
– Aigua
– Material per a prendre nota (paper, bolígraf, …).
– Ronyonera o motxilla petita (que es subjecti molt bé).
– Alguna cosa per menjar a mig matí i el dinar
Preu: 15€ + 4,5€ en cas de no disposar de llicència federativa
Curs promogut amb el suport de l’Àrea d’Inclusió de la Federació d’Entitats Excursionistes de Catalunya

Orientació.- Participació al campionat de Catalunya de relleus mixtes a Barcelona. Organitza COC
2023-11-05

Excursions matinals per a la Gent Gran.- La Rierada
2023-11-07 08:00 - 14:00
Itinerari: Bonica excursió per Collserola. Sortirem de la Floresta per resseguir la riera de Vallvidrera, també coneguda com La Rierada. Seguirem un camí de traçat suau i agradable, tot passant per masos i saltants d’aigua entre una vegetació abundant i variada, que de ben segur ens sorprendrà, fins arribar a Molins de Rei.
Distància: 8 km
Desnivell: +224/-415m

Formació.- Taller de CompeGPS-TwoNav
2023-11-07 18:30 - 20:30
Taller bàsic de cartografia digital i GPS al PC, planificació i creació de rutes de muntanya amb CompeGPS-TwoNav
Taller presencial a la UES
Places limitades: 10 assistents.
Horari de les sessions: de 18:30 h a 21:00 h. Assessorament mitjançat grup de WhatsApp fins a 30 dies desprès de finalitzar el taller.
Durada del taller: els dimarts 7, 14, 21 i 28 de novembre
Pràctiques d’orientació amb GPS o mòbil: diumenge 3 de desembre (matí de 08:00 a 14:00)
Preu del taller: 50 € socis/es – 60 € soci@web i no soci
Si també feu el Taller de QMapShack: 90€ socis/es – 110€ soci@web i no socis (preu dels dos tallers)
Inscripcions: a partir del 9 d’octubre a la web ues.cat o bé a secretaria
Requisits: usuari de PC o Mac, GPS Twonav o mòbil. Es recomana l’ús de portàtil personal al taller.
Durant el curs es farà ús de les versions més actual dels programaris CompeGPS-TwoNav
Objectius del taller:
El taller va dirigit a totes aquelles persones que practiquen activitats a l’aire lliure i desitgen aprofitar les noves tecnologies dins d’aquest camp. El mapa digital i l’ús del GPS i mòbil són les eines més significatives d’aquestes noves tecnologies que junt a una correcta planificació de la ruta ens permetrà fer les muntanyes més segures.
Conèixer el funcionament dels programari CompeGPS-TwoNav com a eina de planificació i elaboració d’itineraris de baixa, mitja i alta muntanya. L’edició i gestió de continguts GPS, tot aprofitant l’ús de cartografia online de multitud de fonts així com cartografia excursionista. Conèixer els processos de creació de rutes automàtiques que són capaços de executar aquest programaris fent ús de les dades d’OpenStreetMap.
CompeGPS-TwoNav, programari de pagament que requereix de sistemes Windows de 64 bits, o bé OS X 10.13 o superior
Programa del taller

Presentació del curs i els seus objectius.
Documentació i recursos.
Instal·lació i configuració del programari
Recursos del programari
Mapes digitals en línia
Mapes excursionistes

Disseny de rutes

Creació i edició de WayPoints; Punts de Pas, Punts d’Interès
Creació i edició de tracks, de forma manual i automàtica
Del programari al dispositiu GPS o mòbil
Impressió de mapes

Practica d’orientació amb GPS

Realització d’una ruta amb el teu GPS o mòbil

Xerrades obertes sobre temes de muntanya.- Certificats digitals: què són, perquè serveixen i com obtenir-los, per en Jaume Pujol
2023-11-07 19:00 - 21:00
Aquests darrers anys, i especialment a partir de la pandèmia, els certificats digitals han irromput en les nostres vides de manera que molts tràmits amb les administracions públiques no es poden fer si no es disposa d’un certificat digital. En aquesta xerrada explicarem què és un certificat digital, les classes de certificats digitals, perquè serveixen, com obtenir-los i com utilitzar-los en les relacions amb l’administració.
A càrrec de Jaume Pujol, professor jubilat de matemàtiques i soci de la UES.

Vídeo.- Premis Miquel Fàbregues de reportatges i documentals
2023-11-08 19:00 - 21:00
Última sessió:
Lectura del veredicte del jurat
Lliurament dels premis
Projecció de pel·lícules premiades
